মাধবপুর প্রতিনিধি \ মাধবপুর উপজেলার ছাতিয়াইন গ্রামে অভিযান চালিয়ে ভারতীয় মদ ও গাঁজাসহ মাদক ব্যবসায়ী ছায়েদ মিয়া (৪৫) ও তার স্ত্রী লাভলী বেগম (৪০)কে গ্রেফতার করা হয়েছে। গতকাল বৃহস্পতিবার ভোররাতে থানার এস.আই মমিনুল ইসলাম অভিযান চালিয়ে তাদের গ্রেফতার করে। অভিযানকালে ছায়েদ মিয়ার ঘর তল­াশী করে ১২ বোতল ভারতীয় মদ ও ২’শ গ্রাম গাঁজা উদ্ধার করা হয়। এ ব্যাপারে থানায় মাদক দ্রব্য নিয়ন্ত্রন আইনে মামলা দায়ের করা হয়েছে। সকালে গ্রেফতারকৃত স্বামী-স্ত্রীকে আদালতের মাধ্যমে জেল হাজতে পাঠানো হয়েছে।